কোটা সংস্কার আন্দোলনের নেতা নুরুকে প্রকাশ্য দিবালোকে শত শত ক্যামেরার সামনে আক্রমণ করা হয়েছে, এগুলোর ভিডিও প্রমাণ ইউটিউবে রয়েছে। আক্রমণকারীদের চেহারা, নামধাম ও পদবি সবাই জেনে গেছে। এত কিছুর পরও ছাত্রলীগকে দায়মুক্ত করার মিশনে নেমে গেছেন আওয়ামী ঘরানার নানা বুদ্ধিজীবীরা। টকশোতে এদের কথন শুনে জাতির অন্তরে মহা মন্থন শুরু হয়ে গেছে। একজন মানুষ কতটুকু নির্লজ্জ ও বিবেকহীন হতে পারে- কোটা আন্দোলন নিয়ে ছাত্রলীগের সাফাই গাওয়ার মাধ্যমে এদের চেহারায় তা ফুটে উঠেছে।